Parkovisko FitCamp

**Prevádzkový poriadok**

1. **Práva a povinnosti užívateľa parkoviska**

Vzťah prevádzkovateľa a užívateľa podľa tohto prevádzkového poriadku začína vjazdom užívateľa do priestoru parkoviska, prevzatím parkovacieho lístka. Končí výjazdom z parkoviska.

Užívateľ je oprávnený:

1. zaparkovať vozidlo v jednom vyznačenom parkovacom boxe;
2. žiadať doklad o zaplatení za poskytnuté služby obsahujúci okrem náležitosti daňového dokladu aj údaje o trvaní parkovania;
3. využívať priestor parkovania výlučne za účelom parkovania osobného motorového vozidla.

Užívateľ je povinný:
a) dodržiavať prevádzkový poriadok parkoviska;
b) vybrať si parkovací lístok pri vjazde na parkovisko a starostlivo ho uschovať;
c) pri pohybe v rámci parkoviska riadiť sa dopravným značením, navigačnými a informačnými značkami;
d) uzamknúť a zabezpečiť vozidlo, nenechať vo vnútri žiadne cennosti a predmety;
e) zabezpečiť, aby sa žiadna osoba nenachádzala vo vozidle počas doby parkovania;
f) zaplatiť parkovací poplatok platbou kartou pri východe z parkoviska v automatickej platobnej stanici umiestenej pri výjazdovej rampe; v prípade zákazníkov FitCampu (fitnesscentrum, tenisové kurty, multifunkčné ihrisko) sa parkovací lístok uvoľní pri odchode na recepcii;
g) pri strate parkovacieho lístka uhradiť formou poplatku za stratu parkovacieho lístka podľa platného cenníka;
h) uhradiť škodu, ktorú spôsobil svojim konaním iným užívateľom parkoviska alebo prevádzkovateľovi parkoviska.

1. **Práva a povinnosti prevádzkovateľa parkoviska**

Prevádzkovateľ je povinný:

1. zabezpečiť prevádzku parkoviska v zmysle tohto prevádzkového poriadku, v súlade s ostatnými všeobecnými platnými a známymi predpismi;
2. umožniť zákazníkovi oboznámiť sa s prevádzkovým poriadkom, s dobou prevádzky, cenníkom za poskytované služby zverejnením na viditeľnom mieste v priestoroch parkoviska
3. zamietnuť vjazd iným typom vozidla ako osobné motorové vozidlá.

Prevádzkovateľ je oprávnený:
a) požadovať od zákazníka dodržiavanie tohto prevádzkového poriadku;
b) odmietnuť vjazd na parkovisko vozidlám, ktorých technický stav nezodpovedá platným právnym predpisom o cestnej premávke, vozidlám bez evidenčného čísla, vozidlám so snehovými reťazami alebo s klincami na pneumatikách a ostatným vozidlám, ktoré môžu poškodiť majetok prevádzkovateľa;
c) inštalovať zariadenie na znehybnenie vozidla, prípadne dať pokyn na jeho odtiahnutie na náklady užívateľa, ak užívateľ koná v rozpore s prevádzkovým poriadkom a to aj v prípade ak zaparkuje vozidlo:
- takým spôsobom, že tvorí prekážku v prevádzke parkoviska
- v rezervovaných boxoch, boxoch pre ZŤP
- mimo vyznačeného parkovacieho boxu
- na viacerých vyznačených parkovacích boxoch
d) vymáhať náhradu škody spôsobenej v prípadoch v bode c) do výšky 10 násobku maximálneho denného parkovného;
e) vymáhať náhradu akejkoľvek škody, ktorú užívateľ spôsobí prevádzkovateľovi alebo tretej osobe v priestoroch parkoviska.

1. **Zodpovednosť za škodu**a) prevádzkovateľ nezodpovedá užívateľovi za škodu vzniknutú na parkovisku vrátane krádeže vozidla alebo jeho časti spôsobenej treťou osobou;
b) prevádzkovateľ neručí za veci odložené vo vozidle, ktoré sa bežne vo vozidle neodkladajú, taktiež neručí za voľne odmontovateľné časti vozidla.
2. **Bezpečnosť prevádzky parkoviska**Na parkovisku je prísne zakázané:
a) zdržovať sa bez platného parkovacieho lístka;
b) umiestňovať akékoľvek iné predmety okrem motorových vozidiel;
c) vykonávať akékoľvek opravy vozidla vrátane umývania exteriéru a interiéru.
3. **Cenník za poskytované služby**Aktuálny cenník za poskytované služby je prílohou tohto prevádzkového poriadku a je zverejnený na tabuli pri vjazde na parkovisko.
4. **Prevádzkovateľ**Andrej Gabura - ARG COM, Majerníková 3043/58, 8410 5 Bratislava
0910 955 595
info@fitcamp.sk